OpenLLM-France/wikimedia huggingface dataset:
# Noért

Ech noért ch'est unne couleur (il y o un débot por savoér si'ch noèrt ch'est unne couleur o mie, por chertains èch n'est mie unne couleur moais un touillemint ed tous ches couleurs).
L' noérte couleur connoét bèlemint ed ches sinboliques fort diférintes. Unne sinbolique byin souvintefoés truvèe ch'est chole-lo d'el mort pi d'echl' Infer porche qu'ech noért il est sinbole ed ches ténèbes (lo-boais doù eq Diu èn donne mie sin leumiére ch'est don echl' Infer).
Ch'est itou din'ch sins ed ténèbes pi ed mort (moais sins echl' aspet d'echl'Infer) eq ches gins is portoétte ed ches abillemints noérts por ches funnérailles et pi ches intèrmints.
El noérte couleur vut don itou dire echl' absinche ed djaitè per echl' erlacion à ches ténèbes, et ch'est el roaison porquoé qu'in troéve chole couleur fort souvintefoés dins ches situations solénèles et ches situacions ed contricion conme echl' abit ed ches moinnes. Ch'est ed chole foachon eq chole couleur o prins el sinbolique d'echl' umilitè, unne sinbolique qu'in troéve itou quant ches onmes politiques is s'abill'tté in noért.
Chés noérts :
* 605 nm
* Noért
* Aubergine
* Biste
* Brou d' gueugue
* Café
* Cassis
* Carbon
* Dorian
* Ébène
* Jais
* Noért
* Noért animal
* Noérot
* Noért aniline
* Noért éd carbone
* Noért d' Inke
* Noért d' Ivouére
* chuc éd bos
# Noért pinot

Ech noért pinot (pinot noir in franchoés) ch'est un tipe ed vin pis un chépage (type ed vingne) qui vient d'Bourgonne moais qu'os put truvoér dins granmint d'régions in Franche pi in Europe. Ech noért pinot i donne un vin avuc unne couleur rubis fort pis il o un gout porfond pis fruitè. Ech noért pinot il est ch'père à unne famile ed plants d'vingne qui s'lonme ches noiriens conme ech Chardonnay, ech Gamay pis chl'Aligoté.

## Dou-jou qu'i vient ?

Ech noért pinot ch'est un type ed vingne fort viu. Il est tchultivè in Bourgonne dès ch'tans quanque ches Romains is ont vnus in Gaule. Ech noért pinot il est ch'plant dmeurè ch'pus prés d'el vingne seuvage qu'o puvoét truvoér in Gaule avant l'arivè à ches Romains.
Pindant ch'Moéyin Age, ch'noért pinot il o 'tè ch'plant d'vingne ech pus aperchiè in Bourgonne. Sin nom est donnè por el prunmière foés in 1375 (os l'lonme pinot noir ou plant fin dins ch'tans-lo) quanqu'ech Duc ed Bourgonne, Filipe ech Hardi, i donne l'orde d'aratcher tertous ches plants d'Gamay d'Dijon dusqu'à Mâcon por y rplanter du noért pinot. In éfet, ch'noért pinot il avoét jadis 'tè fort présint in Bourgonne pis il avoét unne fort boinne réputacion moais pindant ch'XIVe sièke in avoét plantè granmint d'Gamay, un plant qui baille granmint pus ed vin in quantitè, pis l'qualitè à ches vins d'Bourgonne al avoét cminchè à décroête, el réputacion d'tertout ch'vignobe itout. Adon, Filipe ech Hardi il o foait rfoaire d'ech noért pinot in Bourgonne pis ch'Gamay il o migrè dins ch'sud d'el région, d'Mâcon dusqu'à Lion. Cho vo dvenir ch'Beaujolais.
Ech noért pinot i donne un vin d'qualitè, avuc un gout bien fin pi bien fort, il o 'tè importè in Vau d'Loère pi il donnè ch'Sancerre qu'est un noért pinot qu'o foait in Anjou pi Poétou.
# Noéyelle-in-Cœuchie

- 50° 12′ 32″ N 1° 58′ 52″ E / 50.2088888889, 1.98111111111
Noéyelle-in-Cœuchie ( Noyelles-en-Chaussée in frinsé ) ch' est eune conmeune picarte située dins ch' départmint del Sonme et pi dins l'région Picardie.

## Aménistrachon

Lisse d’chés maires :
| innées | innées | Idintité |
| marche 2008 | 2014 | Bernard Monflier |
| marche 2001 | 2008 | Agnès Landrieu |
| Toutes chés données is n'sont poin coère connues. |||||

## Démografie

Évoluchon démografike (Source : Base Insee$^,$$^,$.) :
| 1962 | 1968 | 1975 | 1982 | 1990 | 1999 | 2006 | 2009 |
| 303 | 333 | 303 | 297 | 268 | 248 | 258 | 260 |
| Nombe r'tenu édpu 1962 : populachon sans doubes conptes ||||||||

## Notes pi référinches

* ↑ Nombe ed gins - Noéyelle-in-Cœuchie dseur ech site à l'Insee
* ↑ au 1$^{er}$ ed janvié 2006 dseur ech site à l'Insee
* ↑ 2009 dseur ech site à l'Insee

### Loïens

* Cœuchie Brunehaut
* Noéyelle-in-Cœuchie edseur ech site à l'Institut géographique national
# Noérmont

Crna Gora (sr) :
| Црна Гора (sr) ||
| Mali i Zi (sq) ||
| Noérmont (pcd) ||
| (Drapieu Noérmont) (Blason Noérmont) ||
| Édvise nacionale : Aucune ||
| Langues offichièles | Monténégrin |
| Capitale | Podgorica 42°47′N 19°28′E / 42.783, 19.467 |
| Pus grande ville | Podgorica |
| Forme éd l’Étot | Républike |
| - Présidint - Prumié minisse | Filip Vujanovića Milo Đukanović |
| Supérfichie - Totale - Ieu (%) | Classé 159$^e$ 13 812 km$^2$ 1,5 |
| Nombe éd gins - Total (2011) - Dinchité | Classé 160$^e$ 661 807 hab. 44,9 hab./km$^2$ |
| Libértè - Déclarée - Reconnue | Serbie-pi-Noérmont l'3 éd join 2006 l'8 éd join 2006 |
| Gintilé | Noérmontin, Noérmontène |
| Monnouaie | Uro (EUR) |
| Fusieu horaire | UTC +1 |
| Hymne nacional | Oj, svijetla majska zoro |
| Code ISO 3166-1 | MNE, ME |
| Donmaine intarnète | .me |
| Indicatif téléfonique | +382 |
Ech Noèrmont (in monténégrin o serbe, Crna Gora, in Alfabet cirilike serbe, Црна Гора, prononché (API) [ˈt͡sr̩naː ˈɡɔra], in italien pi frinsé Montenegro) ch'est un païs d'Urope du Sud bordé par la mér Adriatique et frontalié ed la Croachie, ed la Bosnie-Érzégovine, ed la Serbie et pi du Kosovo et ed l'Albanie.
Les princhipales viles sont la capitale Podgorica (Titograd d'1945 à 1992) aveuc 170 000 habitints, Nikšić (75 000) et Pljevlja (37 000).
L'anchienne capitale roéyale ch'est Cetinje qui est étou lonmée « capitale de trone » (prestonica).

## Notes pi référinches

* ↑ (en) Central Intelligence Agency, The World Factbook, 2011
* ↑ Uro adopté unilatéralemint, ch' Noérmont i n' est poin dins la zone euro.

### Loïens intarnètes

* (en) Site du gouvernemint du Noèrmont
* (en) Site du présidint du Noèrmont
* (en) Site du parlemint du Noèrmont
* (en) Site du ministoère des affoaires étringères du Noèrmont
* (en) Fotos édseur ech Noèrmont
* (fr) site éd l'univarsité d' Laval - Noèrmont
* (fr) "Comprendre le référendum d’autodétermination monténégrin de 2006" edseur Mappemonde
# Noérriu

49° 59′ 57″ N 3° 53′ 09″ E / 49.9992, 3.88583
Ech Noérriu (in franchoé le Noirrieu) ch'est ène rivière picarte qui coule dins ch' départémint ed l'Ain•ne, ( Picardie ). Chest un affluint ed l'Oése in rive droéte, et pi donc un dsous-affluint éd la Seine.
El londjeur deul rivière ch'est 33 km.

## Affluints

Ech Noérriu il a neu affluints ( ref Sandre):
* ech Pimart, (rd), 5,3 km à Nouvion-in-Thiérache.
* ch' Calvaire, (rg), 6,2 km
* ch' Canal deul Sambe à l'Oése, (rd), 53,1 km
* l'Iron, (rg), 24,8 km
* un bros dech Noérriu, (rd), 0,4 km à Grand-Verly
* el Rigole éd l'Oése, 7,5 km. Ch' canal-lo ch' est l' prumière partie deul rigole souterraine d'alimintacion éd l'Oése et pi du Noérriu, (cf Géoportail) aveuc l'aute partie dite Rigole du Noérriu, 16,1 km (cf Sandre)

## Idrolodjie

| Crue du Noérriu à Grand-Verly (innées 1930) | ech Viu Molin édseur ch' Noérriu à Grand-Verly |
Édseur chés eutes prodjés Wikimédia :
* Noérriu, édseur Wikimedia Commons
# Saint Louis (Missouri)

Saint Louis ch'est eune ville indépindante dins l'Étot du Missouri aux Étots-Unis, située à inviron 470 kilomètes au sud-ouest éd Chicago.
Édseur chés eutes prodjés Wikimédia :
* site St. Louis
* Office éd tourisme
# Saint Onmé

Audomar (Audomarus), o saint Onmé (vers 600 - 667) il o tè lonmè évêque éd Therwane par ch' roé Dagobert I$^{er}$. Il o fondé l' ville d' Saint-Onmé (Pas-d'Caleus).
Audomar l'est nè à Orval (Manche), pré d' Coutances, vers l’an 600.
Ch' roé Dagobert I$^{er}$ l' a lonmè évêque éd Noyon-Tournai (627-640) pis évêque d' Therwane. Apré l' invasion pèr chés Vandales pi chés Suèves au V$^e$ sièke, chés Morins étoaitte r'venus au paganisme maugrè l’évangélisacion foaite par Victrice éd Rouen du IV$^e$ sièke et pi chés règions côtières étoaitte dvenues saxonnes.
Audomar il est mort avugue au 1$^{er}$ d' novimbe 670 à Wavrans-su-l'Abbe.
| Saint Onmé pi ch' Roé Dagobert ; Vie d' Saint Onmé ; XI$^e$ sièke, chapite deul Catédrale ; Ms 698. Bibliotèke munichipale d' saint-Onmé. | saint Onmé, estatue in bos doré (église Saint-Onmé d'Houchin, Pas-de-Calés). | Buste à saint Onmé à Brouckerque (Nord). |

## Notes pi référinches

* Hippolyte Gancel, Les saints qui guérissent en Normandie, Éditions Ouest-France, 2006.
* ↑ Histoire de l'église gallicane: Depuis l'an 648 jusqu' à l'an 790, volume 4 : De Histoire de l'église gallicane: dédiée à nos seigneurs du clergé, P. Simon, 1730 [lire en ligne], p. 59
* ↑ Charles Mériaux, Gallia irradiata, Franz Steiner Verlag, 2006.
# Saint Quintin
      ## Saint Kintin ou Saint Quintin

Quintin ch'est un apote romain. Ach III° sièke, il étoait vnu in Gaule aveuc Lucien ( mértyr à Bieuvais) pour l’évingéliser. Ach t'époque-lo chés impéreus romains ch'éteute Dioclétien pi Maximien.
Quintin il étoait à Anmien pou précher. Rictiovarus ch'préfé romain i l'foait torturer pi i vut l'mener à Reims, el capitale del Gaule bergike, por l’ juger. In kmin, din eune vile lonmée Augusta Viromanduorum (d'vnue Saint-Quintin), Quintin, i s'seuve pi i rcminche à précher. Rictiovarus el foait décapiter.
Chinquante-chonc ans apreu, Eusébie, eune riche aveugle romaine vient à Augusta Viromanduorum pou értreuver l'dépouille éd Quintin. Ech corps pi l'téte dech mértyr sorte'te d'chés ieus. Eusébie voloait méte in tére Quintin à Vermand, mais chés beus l'trinsportant is sont arrétés preu d’Augusta Viromanduorum. Pou Eusébie ch'étoait un singne éd Diu et pi alle o foait eune kapèle ichi. Achteure ch'est el basilique del vile éd Saint-Kintin.
Saint Quintin ch'est ch'patron du Vérmindoé.

## Iconografie

* Inluminures du manuscrit du XII° sièke del basilique d'Saint-Kintin;
* Esculptchure du porche sud du transept del catédrale d' Chartres ;
* Estatue coloriée du XVI° sièke ( musée Tavet-Delacour à Pontoise ).

## Notes pi référinches

* Père Benjamin Bossue, "De S. Quintino martyre Augustae Viromanduorum in Gallia", Acta Sanctorum, Oct. t. XIII, 1883, p. 725-820.
* Camille Jullian, "Notes gallo-romaines. C. Questions hagiographiques. Le cycle de Rictiovar", Revue des Études Anciennes, 25, 1923, p. 367-378.
* Jean-Luc Villette, Hagiographie et culte d’un saint dans le haut Moyen Âge : saint Quentin, apôtre du Vermandois, VIe-XIe siècle. 2 vol, thèse de III$^e$ cycle, université de Paris X-Nanterre, 1982, 598 p.
* Jean-Luc Villette, Passiones et inventiones S. Quintini, l’élaboration d’un corpus hagiographique du haut Moyen Âge, Vies de saints dans le Nord de la France (VIe- XIe siècles), Mélanges de science religieuse, t. 56, 1999, n°2, p. 49-76.

## Loïens intarnètes

* Enluminures de la Vita et miracula s. Quintini, Bibliothèque municipale de Saint-Quentin
# Saint Tomas d'Aquin

    « Echl’objectif à l’filosofie cho n’est mie d’savoér chou qu’ches onmes is ont pinsè, moais byin putot d’savoér el véritè sur ches coses. »
       — Saint Tomas d’Aquin
Tomas d’Aquin, obin Saint Tomas d’Aquin, il o ‘tè un moéne, filosofe, tiologien italien d’ech XIIIe sièke. Il est étou un Saint por l’Église catolike qui l’considère conme sin « docteus ainjlike », sin pus grand filosofe pi tiologien d’tous ches tans.
Sn'euve el pus connute a s'lonme l'Sonme tiologike (Summa theologica in latin).
Ses rlikes is s'truvtte intérèes dsous ch'moaite-autel d'el Catédrale Toulouse.
# Saint Mélon

Mélon d’Rouen, dit saint Mélon, seurmint nè à Cardiff in Poaiyis Gales à ch’III$^e$ sièke pi mort in 311 obin 312 à Rouen, il o ‘tè un martir crétien pi ch’prunmier évèke ed Rouen.
# Saint Pépin d' Landen

Pépin d' Landen o Pépin l'Anchien (né vers 580 - défuncté in 640) ch'est un maire du palais d'Austrasie dsous ch'roé Clotaire II d' 615 à 629, puis dsous ch'roé Dagobert (ch'fiu à Clotaire II) d' 639 à 640. Il étôt duc du Brabant.

### Ch'miraque à Saint-Pépin

Dins ch'Vimeu, il y avoait eune grande sécrèche. Pour avoér del pleuve, chés gins is ont invoqué saint Pépin pindint troés jours, mais point d'pluie ! Alors is ont j'té l'éstatut à saint Pépin dins eune flaque, et pi austôt i s'est mis à pleuvouér !
       Ech miraque ed' Saint-Pépin (cité par Y. Brohard pi J-F Leblond, Croyances et cultes populaires en Picardie, paches 34 pi 35 d'apreu B Saintes (1923))
       Durant l'été darain
       Tous chés geins d'ech' Vimeu
       Es' lameintoait' ein vain
       Parce qu'i n' quéyoait pus d'ieu
       Mais vleu par un miraque,
       Que n' povoait poeint prévoair
       Aussitôt ch' saint dains l' flaque,
       I s'est mis à pleuvoair !

## référinches

* Yvan Brohard pi Jean-François Leblond, Croyances et cultes populaires en Picardie, Martelle éditions, Anmien, ISBN 2-87890-015-4 (1992)
* Christian Settipani, Les Ancêtres de Charlemagne, Paris, ISBN 2-906483-28-1 (1989)
* ↑ Abbé L. Jaud, Vie des Saints pour tous les jours de l'année, Tours, Mame, (1950).

### Loïens intarnètes

* Vie de Pépin le Vieux, dit de Landen, maire du palais en Austrasie
# Saint Maclou

Saint Maclou o Saint Malo, dit auchi Malo d'Aleth, o bin in latin Maclovius o Machutus. I s'roait né dins l' Glamorgan, au Poéis d' Gales, et pi i s'roait défuncté à Archingeay (Saintonge) un 15 ed novimbe vers 620 o 640 o 649.
| L'icône à Saint Malo pinte pour l' Achuchon ortodoxe sainte Anne (Bertanne) | Saint Maclou, o Malo, o Maclovius Gravure d' Adrien Collaert (v. 1560) |

## Notes pi référinches
### Loyens

* Page web sur Saint Malo
# Saint Martin

Saint Martin, seurlonmè Apostoéle ed ches Gaules, il étoét un soudard ronmain dvenu un saint d'l'Église nè in Pannonnie pis qu'o voéïagè por vnir finir ès vie à Tours, in Franche. Il o vit au IVe sièke.
Os connoêt bien saint Martin raport qu'saint Supiche Sévère, évêke ed Borges, il o écrit dseur li tout un ouvrache qu'il o 'tè fort connu, el Vie saint Martin.

## Ès vie

Martin il o nè dvers echl’ainnèe 315 in Pannonnie, ch’est-à-savoér in Hongrie. Conme il étoét ch’fiu à un ofichier d’l’armèe ronmainne, il o ‘tè inrôlè bien timpe por unne carière militoaire. Quand il o ieu ‘tè converti, néporquant, il o sintu qu’cho sroét difichile d'conchilier s’foé crétienne pis sin métier.

### El Carité saint Martin

Un jor qu’il étoét à Anmiens in garnison, il o vu un pauve hère qui douloét d’el terribe froédure d’echl’iver dsous l’muraille d’el chitè. Adon, Martin il o keupè l’moétié d’ès cape pis i li o donnè unne part (i n’avoét mie droét d’tout li donner raport que ches soudards n’poaiyoétte fors que l’moétié d’leur cape, l’eute moétié ‘toét propriétè d’Ronme). El nuit aprés, Martin il foait un rêve pis il o vu in songe echl’onme à qui il avoét donnè unne part ed sin mantieu, ch’étoét Jésus in personne. Prindant chu songe conme un apel, Martin il o prins l’déchision d’ès convertir à chu monmint-lo pis il o tchitè s’carière militoaire.
# Saint Jean Batisse

Saint Jean Batisse (in ébreu : יוחנן המטביל‎ ; in gréjois : Ιωάννης ο Πρόδρομος, « Jean ch'Précurseus » ; in viu gréjois : Ἰωάννης ὁ βαπτίζων ; in lotin : Ioannes Baptista ; os n'doét mie l'confonde avuc saint Jean chl'Apostoéle qu'o écrit chl'Évangile eslon Jean) il o 'tè un aschète juis d'ech prunmier sièke ed nou-t ère. Il est onnoré per ches crétiens conme ech précurseus Jésus i tient dins ch'cristiannîme unne grand plache intermi ches saints pis ches Évangiles parltte granmint d'li. Ches maroumétants is ont étout unne dévocion por saint Jean Batisse.
# Saint Jean chl'Apostoéle

Echl'apostoéle saint Jean (ܝܘܚܢܢ ܫܠܝܚܐ in araméin) il est un d'ches apostoéles Jésus pis un d'ches quates qu'is ont écrit un Évangile (Évangile eslon Jean).
Os n'doét point confonde saint Jean chl'Apostoéle, étout lonmé saint Jean chl'Évangélisse, avuc saint Jean ch'Batisse.
# Moyecques

Moyecques' ch'est un p'tit hamiau deul conmune ed Landrethun-le-Nord dins ch' Pas-d'Calés ( Heuts-d'Franche ).
À Moyecques, il y a ech site dit « forteresse d' Mimoyecques » , éq ch'étoait une base souterraine construite pèr chés nazis pindant l' Sgonde Djerre Mondiale pour lancer des V-3 vers Londe.

## Notes pi référinches

* (en)Ch't'artike-chi, i vient in partie o bin totalmint éd l'artike du Wikipédia in en intitulé « Moyecques » (vir eul lisse des auteus).
# Moyin-Dreu (Sonme)

- 49° 53′ 02″ N 2° 01′ 12″ E / 49.8838888889, 2.02
Moyin-Dreu ( Molliens-Dreuil in frinsé ) ch' est eune conmeune picarte, située dins ch' départmint del Sonme et pi dins l'région Picardie. L’conmeune lo ch’est la réunion éd deus conmeunes Moyin-Vidame pi Dreuil-lès-Moyin in 1972.

## Aménistrachon

Lisse d’chés maires :
| innées | innées | Idintité | Qualitè |
| 1972 | 1989 | Victor Delezenne | médecin |
| marche 1989 | 2001 | Francis Becquet | controleu laitieu |
| marche 2001 | 2014 | Victor Delezenne | médecin értraité |

## Démografie

Évoluchon démografike (Source : INSEE) :
| 1962 | 1968 | 1975 | 1982 | 1990 | 1999 | 2006 |
| 548 | 555 | 582 | 789 | 878 | 830 | 863 |
| Nombe r'tenu édpu 1962 : populachon sans doubes conptes |||||||

## Chés monumints pi lius d'mémoére

* Eglise Saint-Pierre-à z'Loïens (XVI$^e$ sièke)
* Eglise Saint-Martin (XVIII$^e$ sièke)
* Chés Larris d'Moyin et pi d'Saint-Aubin-Montenoé (Montane éd Montenoé).

## Parsonnalitès loèyèes à l'conmeune

* Ech reclus d’Moyin : (prumière mitan dech XIII$^e$ sièke), ch’moénne Barthélémy l’étoait moéne à Saint-Fuschien pis apré il vivoait in réclus à Vidame. l'est l'auteu éd deus lives moralisateus:
       - Le Roman de Carité, écrit vers 1224, ch’est eune critique des étots du monne.
       - Le Roman de Miserere, écrit vers 1230, ch’est eune exhortation à la pénitinche et pi eune invocation à la Vièrche.

## Activités tchulturèles

* Fouére cinsière : Ch’ diminche apré l’27 d’octobe. Fouére dite "Saint Simon" anthieusemint délonmée "Fouére à z’laiterons". Achteure ch’est unne réderie.
* musique =

## Notes pi référinches

* ↑ Moyin-Dreu dseur ch’site éd l'Insee
* ↑ Carité et Miserere
* Abbé Charlier pi L. Ledieu - « Dictionnaire historique et archéologique de la Picardie », Tome II, Canton de Molliens-Vidame, pages 271 à 282 (1912) , reprint Editions Culture et Civilisation, Bruxelles, (1979)

### Loïens intarnètes

* Moyin-Dreu dseur ch’site éd l'Institut géographique national
# Moénieu

Conmint lire eune taxoboète Moénieu o Monniau :
| Clachification (COI) ||
| Règne | Animalia |
| Inbranchemint | Chordata |
| Clache | Aves |
| Ordre | Passeriformes |
| Famille | Passeridae |
| Ginre | Passer |
| Nom binominal ||
| Passer domesticus (Linnaeus, 1758) ||
| Vir ech taxon-lo dseur Wikispecies ||
| autes documints multimédia dseur Commons ||
| Vir el biolodjie dseur Wikipédia : Portal:Biolodjie Portal:Zoolodjie Portal:Microbiolodjie Portal:Consiérvachon del nature Portal:Botanique Portal:Agricultchure pi agronomie Portal:Plantes utiles Gardin pi heurticultchure ||
Moénieu o Monniau (Passer domesticus), ch'est un passereau.

## Variantes

* Moégneu , Mouégneu , Mounieu , Mouchon (chti) , Mòn·nhioe , Mounieu franc , Piéro , Piérrou , Mon•niau
| Cants pi appels Appels d'un Moénieu domestique au nid, dins ch' Sud éd la Finlande :Cris pi cant d'un Moénieu domestique dins ech Gloucestershire (Roéyome-Uni) : Acouter ech Moénieu domestique édseur xeno-canto | Passer domesticus domesticus |

## Égzimpes éd teskes

* Un pierrou, ch'est ch'Lafleur ed nous oésieux. Ch'est pour cho qu'da nou poéyi, chti qu'o dénonme "Tchou Pierrou" ch'est un fameux bonhonme. (Pierre Duquet)
* ch'étot un cat inca qu'in avot là. Mais, pour autant d' mouchons qu'il éra mingé, i n'a jomais fait cuit-cuit ! (Raymond Coudert)
* d'in cop, tout l'monne i s'sauffe comme "enne volée ed' mouchons", ch'est el cas d'el dire. (André Accart)
* Mon Diu qu' l'homme ch'est-ti un drôle dé moégneu! I trache tojours éch qui li manque, (Gaston Vasseur)
* quante él jour i cminche à vnir, oz intind tous chés piots moégneux siffleu pi piailleu dtous les côtès comme in plein mouos d'avri. (Gaston Vasseur)
Édseur chés eutes prodjés Wikimédia :
* Moénieu, édseur Wikimedia Commons
* Passer domesticus, sur Wikispecies
   * monniau édseur ch' Wikamote
# Moéson deul Béie d'Sonme et pi deul oizo

El Moéson deul Béie d'Sonme et pi deul oizo ( Maison de la Baie de Somme et de l'oiseau)
Ch'est un musée plaché din eune anthieuse cinse du XVIII$^e$ sièke. In put vir ichi chés oizos naturalisés pèr Gilles Becquet.

## Notes

* Maison de la Baie de Somme et de l'oiseau , Lanchères 80230 - dseur l'route inte Tchéyeu-su-Mér et pi Saint-Wary. tél : 03 22 26 93 93 - www.maisondeloiseau.com
* vir: Lisse d'chés oizos ed Picardie
# Moyincourt

- 49° 43′ 21″ N 2° 57′ 09″ E / 49.7225, 2.9525
Moyincourt ( Moyencourt in frinsé ) ch' est eune conmeune picarte située dins ch' départmint del Sonme et pi dins l'région Picardie.

## Aménistrachon

Lisse d’chés maires :
| innées | innées | Idintité | Étitchète | Qualitè |
| marche 2001 | 2014 | Serge Lefebvre | | |
| Toutes chés données is n'sont poin coère connues. |||||

## Démografie

Évoluchon démografike (Source : Base Insee$^,$$^,$.) :
| 1962 | 1968 | 1975 | 1982 | 1990 | 1999 | 2006 | 2009 |
| 277 | 309 | 286 | 283 | 263 | 241 | 293 | 303 |
| Nombe r'tenu édpu 1962 : populachon sans doubes conptes ||||||||

## Monumint

* Église Saint-Nicolas

## Parsonnalité

* El Princesse Innocente-Catherine de Rougé du Plessis-Bellière, (1707 - 1794), duchesse d'Elbeuf, princesse de Lorraine et du Saint Empire, ale o té danme ed Moyincourt.

## Notes pi référinches

* ↑ Nombe ed gins - Moyincourt dseur ech site à l'Insee
* ↑ au 1$^{er}$ d' janvié 2006 dseur ech site à l'Insee
* ↑ 2009 dseur ech site à l'Insee
* ↑ Clotchés.org

### Loïens intarnètes

* Moyincourt dseur ech site à l'Institut géographique national
# Moétiès (astrolodjie)

Ech singne astrolodjique du Moétiès, ch'est pour chés parsonnes nées intre ch' 21 d'moai pi ech 20 ed join dins l'astrolodjie tropicale. Il est achuchonné à l' constélacion du Moétiès dins l' astrolodjie sidérale.

## Notes

v · d · mEch zodiake
Astrononmie · Constélacions éd l'écliptike
RanToérMoétièsVavèrİonVièrgeBastchuleÉscorpionOfiukousseFléqueuMadjetPucheuPichons
♈ Ran
♉ Toér
♊ Moétiès
♋ vavèr
♌ İon
♍ Vièrge
♎ Bastchule
♏ Éscorpion
⛎ Sérpintoère
♐ Fléqueu
♑ Madjet
♒ Pucheu
♓ Pichons
vir étou : Astrolodjie · Singnes du Zodiake :
# Moétiès (constélacion)

Chés Moétiès (Gemini in latin) ch'est eune constélacion du zodiake. Dins ch' zodiake sidéral, ch' Solel i passe du 21 ed join au 20 ed juillet.
Deus étoéles deul constélacion sont lonmées d'apré chés moétiès del léginde : Castor (α Geminorum) pi Pollux (β Geminorum).
In astrolodjie, chés Moétiès ch'est étou un singne du zodiake qu'est travérsé par ech Solel du 21 d' moai au 21 d' join.
* Singne zodiacal des Moétiès édseur ch' méridienne deul Basilike Sainte-Marie-des-Anges-pi-des-Martyrs (Rome)
| Constélacion Moétiès | El constélacion pèr nuit |

## Notes

Édseur chés eutes prodjés Wikimédia :
* El constélacion Moétiès, édseur Wikimedia Commons
v · d · mEch zodiake
Astrononmie · Constélacions éd l'écliptike
RanToérMoétièsVavèrİonVièrgeBastchuleÉscorpionOfiukousseFléqueuMadjetPucheuPichons
♈ Ran
♉ Toér
♊ Moétiès
♋ vavèr
♌ İon
♍ Vièrge
♎ Bastchule
♏ Éscorpion
⛎ Sérpintoère
♐ Fléqueu
♑ Madjet
♒ Pucheu
♓ Pichons
vir étou : Astrolodjie · Singnes du Zodiake :
# Moégneu

Chés moégneus ch'est
    1) un oézieu = Moénieu (Passer domesticus)
    2) i sont ch' pus grand orde deul clache des oézos. Ch' taxon il o pus del mitan des espèches d'oizos (6 430 éspèhces) ( in frinsé: passériformes obin passereaux ).
In picard, quèques foés o dit « Moégneus » pour dire « passereaus ».
| Troglodyte des mérais (Cistothorus palustris) uzant sin arringemint anisodactyle | Un Zostérops à dos gris (Zosterops lateralis) (Ostralie) |

## Notes pi référinches

* ↑ Gaston Vasseur, Dictionnaire des Parlers Picards du Vimeu ( Somme ) avec considération spéciale du dialecte de Nibas, Musée d’Picardie éd. , Anmiéns , (1963). Novèle édicion aveuc in ramindos un Index français-picard, Sides , Fontenay-sous-bois, (1998)

## Annexes

Édseur chés eutes prodjés Wikimédia :
* Moégneu, édseur Wikimedia Commons
* Moégneu, édseur ch' Wikamote
* Paul Géroudet, Les passereaux, Neuchâtel, Delachaux et Niestlé, vol. 3 , (1980)
* Verheyen, R., Les passereaux en Belgique, Brusselle, Institut des Sciences naturelles d' Bergike, (1957)

### Référinches taxonomikes

* Référence ITIS : Passeriformes (fr) (+version (en))
* Référence NCBI : Passeriformes (en)

### Loyens éstérnes

* http://www.oiseaux.net/oiseaux/passeriformes.html
* divérsité génétike des oizos du Saint-Laurent